Diari Oficial de la Generalitat Valenciana


Sumari del DOGV 3888, del 29-11-2000 (2000/9405)

RESOLUCIÓ de 10 de novembre de 2000, de la Direcció General d'Ordenació i Innovació Educativa i Política Lingüística, per la qual es resol el concurs d'ajudes per al desenrotllament de projectes de compensació educativa als centres privats concertats que impartixen ensenyaments de règim general d'educació infantil 2n cicle, primària i secundària obligatòria, en el referent al primer quadrimestre del curs escolar 2000/2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3888

Data del DOGV
:   29-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9405


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 de novembre de 2000, de la Direcció General d'Ordenació i Innovació Educativa i Política Lingüística, per la qual es resol el concurs d'ajudes per al desenrotllament de projectes de compensació educativa als centres privats concertats que impartixen ensenyaments de règim general d'educació infantil 2n cicle, primària i secundària obligatòria, en el referent al primer quadrimestre del curs escolar 2000/2001. [2000/X9405]
  
Per Ordre de 4 de setembre de 2000, de la Conselleria de Cultura i Educació, es va convocar el concurs públic d'ajudes per al desenrotllament de projectes de compensació educativa en centres privats concertats que impartixen ensenyaments de règim general d'Educació Infantil 2n cicle, Primària i Secundària Obligatòria, per al curs escolar 2000/2001 (DOGV de 19 de setembre).
  
Examinades les sol·licituds d'ajudes presentades així com la documentació que s'indica com preceptiva en la base tercera de l'annex I de la citada ordre i vista la proposta de concessió i denegació de les ajudes que eleva la comissió creada a l'efecte, en compliment d'allò que s'ha preceptuat en la base sisena de la citada ordre de la convocatòria.
  
De conformitat amb la disposició final primera i la base setena, punt 1 de l'Ordre de 19 de setembre de 2000, així com amb les competències que el Decret 111/2000, de 18 de juliol, atribuïx en el seu article 17, secció quarta a la Direcció General d'Ordenació i Innovació Educativa i Política Lingüística per delegació del conseller de Cultura i Educació, resolc:
  
Primer
  
Aprovar per al primer quadrimestre del curs escolar 2000/2001 el desenrotllament o pròrroga dels projectes de compensació educativa als centres privats concertats que impartixen ensenyaments d'Educació Infantil 2n cicle, Primària i Secundària Obligatòria que figuren en l'annex I.
  
Segon
  
Concedir als dits centres, per al primer quadrimestre del curs escolar 2000/2001 les ajudes econòmiques a fi de fer possible el desenrotllament dels projectes aprovats.
  
Tercer
  
Denegar els projectes dels centres que es relacionen en l'annex II amb la indicació, en cada cas, de les raons de la denegació.
  
Quart
  
El pagament de les subvencions indicades en l'article segon i en l'annex I es realitzarà a càrrec de la dotació pressupostària de la línia de subvenció 4.14 de la secció, servici i programa 30.68.882.82 d'Ordenació i Innovació Educativa i Formació del Professorat del pressupost de la Generalitat Valenciana per a 2000, d'acord amb allò que s'ha previst en l'article segon, punt 1 de l'Ordre de 19 de setembre de 2000.
  
Quint
  
La justificació per part dels beneficiaris de dites ajudes, així com el règim de pagament de les mateixes, es realitzarà d'acord amb allò que s'ha establit en la base octava de l'Ordre de 19 de setembre de 2000.
  
El termini que disposaran els beneficiaris per a justificar davant de la Direcció General d'Ordenació i Innovació Educativa i Política Lingüística la subvenció corresponent al primer quadrimestre del curs escolar 2000/2001, finalitzarà l'11 de desembre de 2000. Cas de no presentar la documentació en el termini establit, el beneficiari perdrà el dret a la subvenció.
  
De conformitat amb allò que s'ha disposat en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestivament en reposició, o bé cabrà plantejar directament recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.